****

Република Србија

**ГРАДСКА УПРАВА**

**ГРАДА ПОЖАРЕВЦА**

Одељење за просторно планирање,

урбанизам и грађевинарство

Број: 04-351-118/2018

Датум: 21.03.2018. године

**П о ж а р е в а ц**

Одељење за просторно планирање, урбанизам и грађевинарство Градске управе Града Пожаревца, на основу члана 63. Закона о планирању и изградњи (''Службени гласник РС'', бр. 72/09, 81/09-исправка, 64/10- одлука УС, 24/11, 121/12, 42/13-УС, 50/13-УС, 98/13-УС, 132/14 и 145/14) и члана 83. Правилника о садржини, начину и поступку израде докумената просторног и урбанистичког планирања (''Службени гласник РС'', бр. 64/2015), сачинило је следећи:

**ИЗВЕШТАЈ О ОДРЖАНОЈ ЈАВНОЈ ПРЕЗЕНТАЦИЈИ**

Одељење за просторно планирање, урбанизам и грађевинарство Градске управе Града Пожаревца, на основу члана 63. Закона о планирању и изградњи (''Службени гласник РС'', бр. 72/09, 81/09-исправка, 64/10- одлука УС, 24/11, 121/12, 42/13-УС, 50/13-УС, 98/13-УС, 132/14 и 145/14) и члана 83. Правилника о садржини, начину и поступку израде докумената просторног и урбанистичког планирања (''Службени гласник РС'', бр. 64/2015), организовало је јавну презентацију Урбанистичког пројекта за урбанистичко-архитектонску разраду локације за изградњу пословног објекта (П) –RETAIL PARK STOP.SHOP-Пожаревац, на катастарској парцели број 7834/8 7834/57 КО Пожаревац, у Пожаревцу, израђен од стране „УРБАНИКА“ д.о.о. Београд, Булевар краља Александра број 235. Одговорни урбаниста је Тања Клишманић, дипл.инж.арх.- са лиценцом бр. 200 1040 08..

Јавна презентација Урбанистичког пројекта, организована је у трајању од 7 (седам) радних дана, почев од 14.03.2018. године закључно са 20.03.2018. године, у канцеларији број 104 на првом спрату зграде Градске управе града Пожаревца, у улици Дринској број 2, у термину од 10 до 13 часова, као и на интернет страници Града Пожаревца ([www.pozarevac.rs](http://www.pozarevac.rs)).

Лице овлашћено за давање обавештења о садржају јавне презентације била је Ана Мишић, дипл.инж.арх.

У току јавне презентације, није било заинтересованих лица за увид у предметни урбанистички пројекат.

У току јавне презентације, Одељењу за урбанизам и грађевинске послове није стигла ниједна примедба нити сугестија, у писаној форми, на предметни урбанистички пројекат.

**ОБРАЂИВАЧ РУКОВОДИЛАЦ ОДЕЉЕЊА**

Марија Оцокољић, дипл. правникИван Манојловић, дипл.инж.арх.