У складу са чланом 63. Закона о планирању и изградњи („Службени гласник РС“, број 72/09, 81/09, 64/10, 24/11, 121/12, 132/14, 42/13, 50/13, 98/13, и 145/14), и члана 83. Правилника о садржини, начину и поступку израде докумената просторног и урбанистичког планирања („Службени гласник РС“, број 64/2015),

**ГРАДСКА УПРАВА ГРАДА ПОЖАРЕВЦА**

**Одељење за просторно планирање, урбанизам и грађевинарство**

**О Б Ј А В Љ У Ј Е**

**ПОЗИВ ЗА ЈАВНУ ПРЕЗЕНТАЦИЈУ**

Урбанистичког пројекта за урбанистичко-архитектонску разраду локације за изградњу пословног објекта (П) – RETAIL PARK STOP.SHOP- Пожаревац, на катастарској парцели број 7834/8 и 7834/57 КО Пожаревац, у Пожаревцу, израђен од стране „УРБАНИКА“ д.о.о. Београд, Булевар Краља Александра број 235. Одговорни урбаниста је Тања Клишманић, дипл.инж.арх.- са лиценцом бр. 200 1040 08.

Инвеститор урбанистичког пројекта је „STOP.SHOP.5“, D.O.O., ул. Војводе Степе 78/10, Београд.

Јавна презентација урбанистичког пројекта организоваће се у трајању од 7 (седам) дана, почев од првог наредног дана од дана када је обавештење извршено, односно почев од 14.03.2018. године закључно са 20.03.2018. године, у канцеларији број 104 на првом спрату зграде Градске управе града Пожаревца, у улици Дринској број 2, у термину од 10 до 13 часова, као и на интернет страници Града Пожаревца ([www.pozarevac.rs](http://www.pozarevac.rs)).

Лице овлашћено за давање обавештења о садржају јавне презентације је Ана Мишић, дипл.инж.арх.

Позивају се сва заинтересована правна и физичка лица да изврше увид у урбанистички пројекат и своје примедбе и сугестије у писаном облику, у току трајања јавне презентације, поднесу Одељењу за просторно планирање, урбанизам и грађевинарство, преко писарнице Градске управе Града Пожаревца.

Ближе информације можете добити у канцеларији број 104 зграде Градске управе Града Пожаревца-контакт телефон 539-743.